33. schôdza NR SR - 10.deň - A. dopoludnia
Dátum: 2025-04-09
Poslanec: Krátky, Rastislav (SLOVENSKO)
Druh vystúpenia: Vystúpenie v rozprave

24-3 Preto chcem tieto ústavné zmeny, chcem ich tam tak, ako sa hovorí, že sa tam dajú, žiadnu Potemkinovu dedinu, pretože si myslím, že to je skutočne naozaj dnes potreba dlhodobá našej spoločnosti, aby sme mali zdravých ľudí, ktorí majú zdravú identitu. Teraz vám poviem zopár príkladov, čo nechcem, aby sa učilo na školách. Existuje v tom rade tých rodov všelijaký bizár, aj takzvaný xenogender. To je takzvaná nebinárna identita, a kľudne ma opravte kolegovia, ktorí sa tomu rozumiete viac, ja som si naštudoval len to, čo som mal možnosť z dostupných zdrojov. Ja som sa touto témou dopodrobna, do hĺbky nezaoberal. A ešte skorej ako toto prečítam, chcem povedať, toto neni útok na nikoho. Ja osobne si želám, aby každý jeden človek mal svoje miesto v spoločnosti, bol rešpektovaný a jeho ľudská dôstojnosť mala vytvorené podmienky na svoj plný rozvoj, plný rozvoj, aj ľudia, ktorí naozaj hľadajú svoju identitu. Lebo ja to, že sa hľadá identita človeka, že človek k nej zrie, nepopieram, to je prirodzený proces, preto máme pojem maturita, pretože aj muži potrebujú, mladí chlapci, stretnúť mužov, aby sa učili tomu, čo to je byť mužom. Ľudia dozrievajú do svojej identity. A vy keď im hodíte do toho dospievania, do toho emocionálneho sveta, ktorý sa točí, je zmätený častokrát, ešte takú teóriu, ktorá mu vlastne povie, že ty nemusíš byť pevne zakotvený, nemusíš pevne stáť nohami na zemi, ale ty si môžeš hocikedy vybrať hocičo, tak toho, toho človeka to tak zmetie, že on bude mať problémy naozaj veľkého, veľkého rázu so svojou identitou. Zvlášť keď mu budete hovoriť takéto veci, že si môže vybrať a byť stotožnený so svojím rodom aj v takzvanom, takzvanej nebinárnej identite, takzvanej xenogender, to je braná vážne v kvír-komunitách táto identita, respektíve rod, to je zastrešujúci pojem pre neľudské alebo nekonvenčné identity. Dalo by sa to vyjadriť takto. Môj rod nie je muž ani žena, je to farba, je to zvuk, je to les, je to glitch. Áno, to počujete dobre, toto je rodová ideológia. Títo ľudia môžu mať pocit, že sa nedokážu označiť alebo majú pocit, že im chýbajú výrazy na úplné vyjadrenie pohlavia alebo identity, čo vyplýva z lexikálnej medzery. To znamená, že oni majú celý lexikón identít, z čoho si môžete vybrať a môžete si ju vybrať nie raz, vy si len tak môžete prechádzať medzi nimi. Voidgender, pocit absolútnej prázdnoty. Rody ako čierna diera, nie je tam nič alebo je to úplne neuchopiteľné, osoba sa cíti, akoby bola bez identity alebo že rod bol vymazaný. Tak toto ponúka rodová ideológia ako jeden z rodov, s ktorými sa môžete stotožniť, že teda toto môžete byť vy. Myslím si, že na toto potrebujeme naozaj hrádzu, ale skutočnú, nie Potemkinovu dedinu. Quantum gender, rod v kvantovej superpozícii. Všetky identity naraz, pokým nie je pozorovaný ako Schrödingerova mačka. Je muž, žena aj nič zároveň. Môže sa meniť, keď sa o ňom premýšľa. Som všetko a nič, kým sa ma nespýtaš, čo som. Vám to nepríde absurdné? Toto neni to absurdné, neni toto nebezpečné? Ja by som vôbec nechcel, aby toto niekto niekedy vysvetľoval mojim deťom, ktoré sa budú hľadať v dospievaní. Komo gender rod, ktorý sa cíti ako zahalený hmlou, toto je naozajstný bizár, počúvajte. Človek vie, že tam nejaký rod existuje, ale nevie ho jasne definovať, je to ako pohľad cez hustú hmlu. Niečo tam je, ale tvár a hranice sú rozmazané. Je to metaforická identita, ktorú často používajú ľudia, čo majú pocit, že ich rod je prchavý, ťažko uchopiteľný alebo menlivý. S plnou vážnosťou musím povedať, že títo ľudia, ktorí rozmýšľajú o sebe v takýchto rodoch, potrebujú zrelého muža a zrelú ženu, aby ich previedol procesom dospievania a zretia do zdravej osobnosti a identity. (reakcia z pléna.) Prosím? Povedz to do mikrofónu, daj faktickú, budem rád. Áno, že odborníka psychológa. Viem si to osvojiť, pretože máme poruchy osobnosti rôzne alebo dozrievania v tomto. Veľmi náročná citlivá téma, s plnou vážnosťou ju treba brať, vôbec žiaden výsmech. Ja vôbec, ja sa oddeľujem a robím hrubú čiaru medzi tým, čo tu rozprával kedysi Mazurek a Uhrík a takíto ľudia im podobní. To sú ľudia, ktorí rovnako zneužívajú túto tému, s výsmechom pristupujú, zhadzujú tých, ktorí nejakým spôsobom o sebe premýšľajú v intenciách rodovej ideológie. Ale keď sa od toho odosobníme, lebo to by sme my poslanci mali robiť, tak ja s najlepším vedomím a presvedčením hovorím, že pokiaľ toto nám sem chcú importovať ľudia zo zahraničia, tak potrebujeme si povedať, že v žiadnom prípade, v žiadnom, a preto tie ústavné zmeny sú adekvátne, tá diskusia je namieste. Takže ak pán poslanec Hlina, stále bude chcieť riešiť niečo iné, no kľudne, ale myslím si, že by sa mal zamyslieť na to, že aký postup zaujme, nielen mávnutie rukou, že ešte na toto neni čas. Pretože svet sa o týchto problémoch alebo týchto pomýlených rodoch rozpráva už dobrých niekoľko desaťročí. No ešte keďže mám ten komfort spravodajcu a môžem si pozrieť, či som náhodou neopomenul niečo dôležité povedať vo svojich poznámkach a mám tu naozaj veľa papierov, lebo táto téma je rozsiahla, využijem ten čas, aby som si to v kľude našiel. (Reakcia z pléna.) Prosím? Ja viem, ale ja môžem ísť aj hodinu. Takže, no, spravím to, prípadne sa ešte môžem prihlásiť, keďže som to nenašiel hneď pod ruku a nechcem vás zdržovať, milí kolegovia, ale považoval som za dôležité po tej rozprave, ktorá tu odznela, v ktorej sa začalo bagatelizovať, že toto neni dôležitá téma, tieto veci povedať. Oceňujem veľmi vystúpenia mnohých kolegov, aj kresťanských demokratov, aj konzervatívcov, ktorí nie sú kresťanskí, lebo to nemusí byť vyslovene kresťanské, že sa stotožňujete s týmto svetonázorom, ktorý napríklad aj ja reprezentujem. Ja rád používam termín, že normálnosť, normálnosť. Tak to som považoval za dôležité škrtnúť toto bagatelizovanie, zhadzovanie toho, že táto téma neni potrebná, a že neni sa o čom rozprávať, je sa o čom rozprávať. Veľmi rád by som napríklad videl aj podrobnú diskusiu a keď nebude, ja sa do nej prihlásim a ja ju vyvolám aj o tom školskom vzdelávacom systéme. Takže nateraz toľko. Ja si odchádzam sadnúť na miesto spravodajcu, na svoje a prípadne sa prihlásim. Posledná vec, však ja sa nebránim diskusii, ja nebudem nikoho zhadzovať, ale kolegovia aj z Progresívneho Slovenska, ktorí chcete teda povedať alebo ste nositeľmi toho a je o vás známe, že rodová ideológia by teda, alebo teória by mala byť súčasťou aj vzdelávacieho systému, alebo aj nejakým spôsobom by sme s ňou mali žiť a mali by sme ju mať v zákonoch, tak poďte vysvetliť, že prečo je to dôležité, a teda čo to presne je. Lebo vy ste podľa mňa z toho celkom elegantne uhli tým bagatelizovaním, ale v skutočnosti ste vlastne nepovedali, prečo to potrebujeme. Áno, to, vy nič nepredkladáte, len potom kričíte, že to neni treba alebo že ste, ste vlastne nositeľmi týchto hodnôt, tak by som rád počul to odôvodnenie, že prečo teda sa cítia niektorí vaši poslanci, osobne, že sa na nich útočí, keď sa o tomto tu rozpráva. Treba si to vysvetliť. Treba, treba si to vysvetliť, lebo ľudia majú, sú, sú klamaní buď jednou stranou, alebo potom vy im podsúvate rodovú ideológiu. A myslím si, že rodová ideológia nie je správna, ale ani táto hrádza proti progresivizmu tu vlastne neni žiadnou hrádzou. Je to v skutočnosti len pokus oklamať konzervatívneho voliča, ktorý by také niečo chcel vidieť, mať nejaké garancie v ústave, ale toto, čo sa predkladá tu, keby ste namiesto hrádze postavili turniket. To je také niečo. Nejakú maličkú prekážku tam dáte, ale ľahučko to cez to prejdete, keď viete ako.